L'Ajuntament obri el termini de sol·licitud d'ajudes i beques amb un pressupost de 28.500 euros
25 de octubre de 2019

Com tots els anys, l'Ajuntament de l'Eliana obri el termini de sol·licitud de la seua línia de beques i ajudes per a diferents finalitats i dirigits a diversos sectors de la població. Aquest termini conclou el dilluns 4 de novembre, inclòs, i les sol·licituds s'han d'emplenar en les oficines del Centre Sociocultural, de dilluns a divendres en horari de 8.00 a 14.00 hores. Per a accedir a aquestes beques i ajudes és necessari estar empadronat a l'Eliana.

Les ajudes al lloguer d'habitatges estan dirigides a joves menors de 35 anys que estiguen empadronats en el municipi almenys sis mesos i que siguen titulars d'un contracte d'arrendament en la localitat de, com a mínim, un any. Per a estàs ajudes l'Ajuntament ha disposat una partida de 6.000 euros.

La beca de transport va dirigida a estudiants de 16 i 30 anys que cursen els seus estudis fora del terme municipal durant el curs 2019-2020. Per a aquesta beca existeix una disponibilitat pressupostària de 4.000 euros.

Quant a les beques per a promoció i foment d'activitats d'aprenentatge i perfeccionament en els camps artístics musical i de dansa per a l'exercici 2019, el pressupost és de 5.500 euros i els beneficiaris seran els menors i joves de fins a 25 anys de l'Eliana, que han cursat  estudis  de música o dansa en algun conservatori públic professional oficial, durant el curs acadèmic 2018-2019.

Per a acabar, la beca què disposa de més pressupost, 13.000 euros, és la d'escolarització de menors de 0 a 3 anys. Seran beneficiàries les famílies amb menors compresos entre 0 i 3 anys, empadronats en el municipi un mínim de 6 mesos i matriculats en escoles infantils situades a l'Eliana, sempre que siguen d'educació reglada, de conformitat a la normativa de la Conselleria d'Educació, durant l'exercici 2019 (corresponent al curs escolar 2018/2019 i/o el 2019/2020).

L'alcalde de la localitat, Salva Torrent, ha ressaltat la importància d'aquestes ajudes per a reduir la pressió econòmica de les famílies. “Tenim l'obligació de construir una millor societat, fomentant la igualtat i reduint aquells obstacles que impedeixen a moltes persones perseguir els seus somnis per raons econòmiques o socials. Per aquest motiu, l'Ajuntament realitza un esforç important en la convocatòria de subvencions competitives destinades a amplis sectors de la població que ajuden a construir el futur de l'Eliana”.

La convocatòria, bases i annexos per a la sol·licitud, amb tota la documentació que cal presentar, es troben publicades en la web municipal de l'Ajuntament, en l'adreça http://www.leliana.es/va/page/subvencions.